open-index/open-wikipedia-markdown huggingface dataset:
டிசம்பர் பூக்கள்

**டிசம்பர் பூக்கள்** (*December Pookal*) 1986 ஆம் ஆண்டு வெளிவந்த இந்தியத் தமிழ்த் திரைப்படமாகும். இதில் மோகன், ரேவதி, நளினி, நிழல்கள் ரவி, கவுண்டமணி, செந்தில் ஆகியோர் முக்கியக் கதாபாத்திரங்களில் நடித்திருந்தனர். 

## கதை
சந்துருவின் மனைவி ஒரு விபத்திற்குள்ளாகிறார்.  பின்னர் சந்துரு கொலைவெறிச் செயலில் ஈடுபடுகிறார். மருத்துவமனையில் சேர்க்கப்பட்டபோது மனைவிக்கு இரத்த தானம் செய்ய மறுத்த பெண்கள் அனைவரையும் கொலை செய்கிறார். சந்துருவின் புதிய காதலியான பூர்ணிமா, சந்துருவின் மனநிலையைப் புரிந்து கொண்டு அவரை எதிர்கொள்கிறார். ஆனால் அவருக்கு உதவி கிடைப்பதற்குப் பதிலாக, அவரால் கொல்லப்படுவது பாக்கியம் என்று உணர்ந்து என்று அவரிடம் சொல்கிறார். சந்துருவைப் பின்னால் சுட காவலர்கள் சரியான நேரத்தில் வருகிறார்கள்.

## நடிகர்கள்
* மோகன்- சந்துரு
* ரேவதி -பூர்ணிமா  
* நளினி - உமா 
* ஆய்வாளர் வினோத்தாக நிழல்கள் ரவி 
* மேஸ்த்ரி மயில்சாமியாக கவுண்டமணி 
* செந்தில் குமாரனாக செந்தில் 
* சிவச்சந்திரன்
* இளவரசன்
* பூர்ணிமாவின் தந்தையாக வி.கோபாலகிருஷ்ணன் 
* சேசாத்ரியாக டெல்லி கணேஷ் 
* சந்திருவின் உதவியாளராக சின்னி ஜெயந்த்
* மனோன்மணியாக ஒய். விஜயா 
* சரசுவாக குயிலி 
* காவலராக குமரிமுத்து 
* ஓமக்குச்சி நரசிம்மன் 
* மாஸ்டர் ஹாஜா ஷெரிப்
* எம். எல். ஏ. தங்கராஜ்

## பாடல்கள்
இத்திரைப்படத்திற்கு இளையராஜா இசையமைத்திருந்தார்.

## மேற்கோள்கள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:நளினி நடித்த தமிழ்த் திரைப்படங்கள்
பகுப்பு:குமரிமுத்து நடித்த திரைப்படங்கள்
தந்தை பெரியார் திராவிடர் கழகம்

**தந்தை பெரியார் திராவிடர் கழகம்** (த.பெ.தி.க.) பெரியார் திராவிடர் கழகத்திலிருந்து ஆகஸ்டு 2012-ஆம் ஆண்டில் பிரிந்தது.இதன் தலைவர் பி. ஜி. ஆனூர் ஜெகதீசன் ஆவார். பொதுச்செயலாளராக கோவை இராமகிருட்டிணன் உள்ளார்.

## அரசியல் நிலைப்பாடு
2021 தமிழ்நாடு சட்டமன்றத் தேர்தலில் த.பெ.தி.க., திராவிட முன்னேற்றக் கழகத்துக்கு (தி.மு.க.) ஆதரவு அளிப்பதாக  இராமகிருட்டிணன் கூறினார்.

## மேற்கோள்கள்

## வெளி இணைப்புகள்

* தபெதிக - டுவிட்டர் பக்கம்

* கோவை ராமகிருஷ்ணன்
*கோவை ராமகிருஷ்ணன்
பகுப்பு:தமிழ்நாட்டு திராவிட அமைப்புகள்
கோ. நேரு என்கிற குப்புசாமி

**கோ. நேரு** என்கிற **குப்புசாமி** (G. Nehru @ Kuppusamy) இந்தியாவைச் சேர்ந்த சுயேச்சை அரசியல்வாதி ஆவார். இவர் புதுச்சேரி கோவிந்த சாலையினைச் சார்ந்தவர். நேரு உருளையன்பேட்டை சட்டமன்றத் தொகுதியிலிருந்து புதுச்சேரி சட்டப் பேரவை உறுப்பினராக 2021ஆம் ஆண்டு நடைபெற்ற தேர்தலில் தேர்ந்தெடுக்கப்பட்டார். இவர் அகில இந்திய நமது ராஜ்ஜியம் காங்கிரஸின் என்.ஜி.பன்னீர் செல்வத்தை 2021 புதுச்சேரி சட்டமன்றத் தேர்தலில் 819 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:புதுச்சேரி சட்டமன்ற உறுப்பினர்கள்
பகுப்பு:புதுச்சேரி அரசியல்வாதிகள்
பெ. இராசவேலு

**பெ. இராசவேலு** (*P. Rajavelu*) என்பவர் இந்திய அரசியல்வாதி மற்றும் புதுச்சேரி ஒன்றிய சட்டப் பேரவை உறுப்பினர் ஆவார். இவர் அகில இந்திய நமது ராஜ்ஜியம் காங்கிரஸ் கட்சியினைச் சார்ந்தவர். இவர் நெட்டப்பாக்கம் சட்டமன்றத் தொகுதியிலிருந்து புதுச்சேரி சட்டப் பேரவைக்குத் தேர்ந்தெடுக்கப்பட்டார். புதுச்சேரி சட்டமன்றத் தேர்தல் 2021இல் நெட்டப்பாக்கம் சட்டமன்றத் தொகுதியில் போட்டியிட்ட இந்திய தேசிய காங்கிரசு வேட்பாளர் வெ. விசயவேணியினை 6,638 வாக்குகள் வித்தியாசத்தில் வென்றார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:புதுச்சேரி சட்டமன்ற உறுப்பினர்கள்
பகுப்பு:புதுச்சேரி அரசியல்வாதிகள்
தில்பிரீத் சிங்

**தில்பிரீத் சிங்** (*Dilpreet Singh*) இந்தியாவைச் சேர்ந்த வளைகோல் பந்தாட்ட விளையாட்டு வீரராவார்.  இவர் இந்திய தேசிய அணியில் முன்கள வீரராக  விளையாடுகிறார்..டோக்கியோவில் நடைபெறவுள்ள 2020 ஆம் ஆண்டிற்கான கோடைக்கால ஒலிம்பிக் போட்டியில் பங்கேற்க உள்ள இந்திய வளைகோல் பந்தாட்ட அணியில் விளையாட இவர் தேர்ந்தெடுக்கப்பட்டுள்ளார்.

## ஆரம்ப கால வாழ்க்கை
இந்தியாவின் பஞ்சாப் மாநிலம்  அமிர்தசரசு மாவட்டம் புடாலாவைச் சேர்ந்தவராவார். இராணுவத்தில் வளைகோல் பந்தாட்ட வீரராக இருந்த பல்விந்தர் சிங்குக்கு இவர் மகனாகப் பிறந்தார். தந்தை கொடுத்த  ஊக்கத்தினால்தான் தில்பிரீத் வளைகோல் விளையாட்டை விளையாடத் தொடங்கினார். ஆரம்பத்தில் தனது தந்தையின் கதூர் சாகிப் அகாடமியில் பயிற்சி பெற்றார், பின்னர் அமிர்தசரசில் அமைந்துள்ள மகாராசா ரஞ்சித் சிங் வளைகோல் பந்தாட்ட அகாடமியிலிருந்தும், பின்னர் சலந்தரின் சுர்சித்து அகாடமியிலிருந்தும் பயிற்சி பெற்றார்.

## மேற்கோள்கள்


## புற இணைப்புகள்
* சுயவிவரம் 
* Dilpreet Singh

பகுப்பு:வாழும் மக்கள்
பகுப்பு:1999 பிறப்புகள்
அர்திக் சிங்

**அர்திக் சிங்** (*Hardik Singh*) இந்தியாவைச் சேர்ந்த ஒரு வளைகோல் பந்தாட்ட விளையாட்டு வீரராவார். 1998 ஆம் ஆண்டு செப்டம்பர் மாதம் 23 அன்று இவர் பிறந்தார். இந்திய வளைகோல் பந்தாட்ட தேசிய அணியில் அர்திக் ஓர் நடுக்கள ஆட்டக்காரராக விளையாடுகிறார். டோக்கியோவில் நடைபெறவுள்ள 2020 ஆம் ஆண்டிற்கான கோடைக்கால ஒலிம்பிக் போட்டிகளில் பங்கேற்கும் இந்திய வளைகோல் பந்தாட்ட அணியில் ஓர் உறுப்பினராக அர்திக் தேர்ந்தெடுக்கப்பட்டுள்ளார்.

## பன்னாட்டு வாழ்க்கை
இந்திய இளையோர் அணியின் துணைத் தலைவரான பிறகு, 2018 ஆம் ஆண்டு நடைபெற்ற ஆசிய ஆண்கள் வளைகோல் பந்தாட்ட வெற்றியாளர் கோப்பையில்  அறிமுகமாகி மூத்த வீரர்களுடன் இணைந்து விளையாடத் தொடங்கினார். மேலும் 2018 ஆண்கள் வளைகோல் பந்தாட்ட  உலகக் கோப்பையில் இந்திய அணியின் ஒரு பகுதியாக இருந்தார்.

## தனிப்பட்ட வாழ்க்கை
காவல்துறை அதிகாரியாக பணிபுரியும் சிங்கின் தந்தை வரீந்தர்பிரீத் சிங் ரே இந்தியாவுக்காக விளையாடினார். மற்றும் தாத்தா பிரீதம் சிங் ரே இந்திய கடற்படையில் வளைகோல் பந்தாட்டப் பயிற்சியாளராக இருந்தார். தனது தந்தை மாமா மற்றும் முன்னாள் இந்திய இழுத்து-தாக்கும் ஆட்டக்காரர் இயுக்ராச் சிங்கையும்  தனது வழிகாட்டியாக கருதுகிறார். இவரது அத்தை ராச்பீர் கவுரும் இந்தியாவுக்காக பன்னாட்டு அளவில் விளையாடியுள்ளார். அவரது கணவர் குர்மெயில் சிங் 1980 கோடைகால ஒலிம்பிக்கில் பங்கேற்றார், அப்போட்டியில்  இந்தியா தங்கப்பதக்கம் வென்றது.

## மேற்கோள்கள்


## வெளி இணைப்புகள்
* அர்திக் சிங் 

பகுப்பு:வாழும் மக்கள்
பகுப்பு:1998 பிறப்புகள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:பஞ்சாப் நபர்கள்
சுமித்து

**சுமித்து**  (*Sumit*) இந்தியாவைச் சேர்ந்த ஒரு வளைகோல் பந்தாட்ட விளையாட்டு வீரராவார். 1996 ஆம் ஆண்டு டிசம்பர் மாதம் 20 ஆம் தேதியன்று இவர் பிறந்தார்.சுமித்து  இந்திய தேசிய அணிக்கு நடுக்கள வீரராக விளையாடி வருகிறார். டோக்கியோ 2020 கோடைக்கால ஒலிம்பிக் போட்டியில் விளையாடும் இந்திய வளைகோல் பந்தாட்ட அணியில் இடம்பெற்றுள்ளார்.

சுமித்து  2016  ஆம் ஆண்டு நடைபெற்ற ஆண்கள் வளைகோல் பந்தாட்ட இளையோர் உலகக் கோப்பையில் போட்டியிட்ட இந்திய அணியின் ஒரு பகுதியாக இருந்தார். 2017 ஆம் ஆண்டு நடைபெற்ற சுல்தான் அசுலான் சா கோப்பை போட்டி முதல் இந்திய மூத்தோர் வளைகோல் பந்தாட அணியில் இடம்பிடித்து விளையாடுகிறார்.

## மேற்கோள்கள்

## புற இணைப்புகள்
*Profile at Hockey India 

பகுப்பு:வாழும் மக்கள்
பகுப்பு:1993 பிறப்புகள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:அரியானா நபர்கள்
இலலித் உபாத்யாய்

**இலலித் குமார் உபாத்யாய்**  (*Lalit Kumar Upadhyay*) இந்தியாவைச் சேர்ந்த ஒரு வளைகோல் பந்தாட்ட விளையாட்டு வீரராவார். 1993 ஆம் ஆண்டு டிசம்பர் மாதம் முதல் தேதியன்று இவர் பிறந்தார்.இவர் இந்திய தேசிய அணிக்கு முன்கள வீரராக அல்லது நடுக்கள வீரராக விளையாடி வருகிறார். டோக்கியோ 2020 கோடைக்கால ஒலிம்பிக் போட்டியில் விளையாடும் இந்திய வளைகோல் பந்தாட்ட அணியில் இடம்பெற்றுள்ளார்.

இலலித்  2014  ஆம் ஆண்டு நடைபெற்ற ஆண்கள் வளைகோல் பந்தாட்ட உலகக் கோப்பையில் போட்டியிட்ட இந்திய அணியின் ஒரு பகுதியாக இருந்தார்.

## மேற்கோள்கள்


## புற இணைப்புகள்
* இலலித் குமார் உபாத்யாய் சுயவிவரம் 

பகுப்பு:வாழும் மக்கள்
பகுப்பு:1993 பிறப்புகள்
பகுப்பு:இந்திய வளைதடிப் பந்தாட்ட வீரர்கள்
உயிரிதொழில்நுட்பவியல் துறை (இந்திய அரசு)

**உயிரிதொழில்நுட்பவியல் துறை** (*Department of Biotechnology*) என்பது இந்திய அரசுத் துறையாகும். இது இந்திய அறிவியல் மற்றும் தொழில்நுட்ப அமைச்சகத்தின் கீழ், இந்தியாவில் நவீன உயிரியல் மற்றும் உயிரி தொழில்நுட்பவியலில் வளர்ச்சி மற்றும் வணிகமயமாக்கலை நிர்வகிக்கும் பொறுப்பைக் கொண்டுள்ளது. இத்துறை 1986இல் அமைக்கப்பட்டது. 

## தலைமைத்துவம்

## நிறுவனங்கள்

; தன்னாட்சி நிறுவனங்கள்

* புதுமையான மற்றும் பயன்பாட்டு உயிரியல் செயலாக்க மையம், மொஹாலி
* டி.என்.ஏ கைரேகை மற்றும் நோயறிதல் மையம், ஐதராபாத்து
* தேசிய விலங்கு உயிரிதொழில்நுடப நிறுவனம், ஐதராபாத்து
* தேசிய பயோமெடிக்கல் ஜெனோமிக்ஸ் நிறுவனம், கல்யாணி
* தேசிய உயிரணு அறிவியல் மையம், புனே
* தேசிய மூளை ஆராய்ச்சி மையம், மானேசர்
* கலாம் சுகாதார தொழில்நுட்ப நிறுவனம், விசாகப்பட்டினம்
* உயிரிதொழில்நுட்பவியல் மண்டல மையம், பரீதாபாது
* இராசிவ் காந்தி உயிரி தொழிற்நுட்ப நிறுவனம், திருவனந்தபுரம்
* தடுப்புத்திறனியல் தேசிய ஆய்வு நிறுவனம், இந்தியா டெல்லி
* தேசிய தாவர மரபணு ஆராய்ச்சி நிறுவனம் டெல்லி
* மொழிபெயர்ப்பு சுகாதார அறிவியல் மற்றும் தொழில்நுட்ப நிறுவனம், ஃபரிதாபாத்
* உயிர் அறிவியல் நிறுவனம், புவனேஸ்வர்
* உயிர் வளங்கள் மற்றும் நிலையான அபிவிருத்தி நிறுவனம் இம்பால்
* தேசிய வேளாண் உணவு உயிரிதொழில்நுட்பவியல் நிறுவனம், மொஹாலி

**புதிய நிறுவனங்கள்**

* தேசிய நோயெதிர்ப்பு மற்றும் உயிரியல் மதிப்பீட்டு மையம் 

; பொதுத்துறை நிறுவனங்கள்

* பாரத் இம்யூனாலஜிகல்ஸ் அண்ட் பயோலாஜிக்கல்ஸ் நிறுவனம் லிமிடெட், புலந்தசகர்
* இந்தியன் தடுப்பூசி நிறுவனம் லிமிடெட் டெல்லி
* உயிரித்தொழில்நுட்ப கூட்டமைப்பு இந்தியா நிறுவனம், புது தில்லி
* வளர்ந்து வரும் பயோடெக் நிறுவனங்களை மூலோபாய ரீதியாக மேம்படுத்துவதற்காக பயோடெக்னாலஜி தொழில் ஆராய்ச்சி உதவி குழு.

## தேசிய உயிரி தொழில்நுட்ப மேம்பாட்டு உத்தி
திசம்பர் 2015இல், உயிரித்தொழில்நுட்பத் துறை தேசிய உயிர்தொழில்நுட்ப மேம்பாட்டு வியூகம் 2015–2020 திட்டத்தை அறிமுகப்படுத்தியது. தடுப்பூசிகள், மனித மரபணு தொகுப்பு, தொற்று மற்றும் நாட்பட்ட நோய்கள், பயிர் அறிவியல், விலங்கு வேளாண்மை மற்றும் நீர்வுயிரி வளர்ப்பு, உணவு மற்றும் ஊட்டச்சத்து, சுற்றுச்சூழல் மேலாண்மை மற்றும் தூய்மையான ஆற்றலுக்கான தொழில்நுட்பங்கள் போன்ற துறைகளில் ஆராய்ச்சியைத் தீவிரப்படுத்துவதே இத்திட்டத்தின் நோக்கமாகும். உயிர்தொழில்நுட்பம் மற்றும் தொழில்நுட்ப களங்களில் பங்குதாரர்கள் மூலமாக இந்த நோக்கம் புதிய தயாரிப்புகளை உருவாக்கக் குறிப்பிடத்தக்க முதலீடுகளுடன் செயல்படுத்தப்படுகிறது. ஆராய்ச்சி மற்றும் மேம்பாட்டுக்கு வலுவான உள்கட்டமைப்பை உருவாக்குதல், வணிகமயமாக்கல் மற்றும் மனித வளங்களை விஞ்ஞான ரீதியாகவும் தொழில்நுட்ப ரீதியாகவும் மேம்படுத்தல் இதன் நோக்கமாகும்.

## மேலும் காண்க

* மகாராஜ் கிஷன் பன்

## மேற்கோள்கள்
 


பகுப்பு:இந்திய அரசுத்துறை நிறுவனங்கள்
நீலகண்ட சர்மா

**நீலகண்ட சர்மா**  (*Nilakanta Sharma*) இந்தியாவைச் சேர்ந்த ஒரு வளைகோல் பந்தாட்ட விளையாட்டு வீரராவார். சாங்லக்பம் நீலகண்டா, நீலகண்டா சாங்லக்பம் என்ற பெயர்களாலும் இவர் அழைக்கப்படுகிறார். 1995 ஆம் ஆண்டு மே மாதம் 2 ஆம் தேதியன்று இவர் பிறந்தார். நீலகண்டா இந்திய தேசிய அணிக்கு நடுக்கள வீரராக விளையாடி வருகிறார். டோக்கியோ 2020 கோடைக்கால ஒலிம்பிக் போட்டியில் விளையாடும் இந்திய வளைகோல் பந்தாட்ட அணியில் இடம்பெற்றுள்ளார்.

நீலகண்டா 2016  ஆம் ஆண்டு நடைபெற்ற ஆண்கள் வளைகோல் பந்தாட்ட இளையோர் உலகக் கோப்பையில் போட்டியிட்ட இந்திய அணியின் ஒரு பகுதியாக இருந்தார். 
## வாழ்க்கைக் குறிப்பு
கிழக்கு இம்பாலில் உள்ள கோந்தா அகலூப் மகா லெய்காயில் இருந்து வந்த நீலகண்டா 2003 ஆம் ஆண்டு முதல் வளைகோல் பந்தாட்டத்தை விளையாடத் தொடங்கினார். போபால் வளைகோல் அகாடமிக்கு 2011 ஆம் ஆன்டு மாறும்போது வரை இவர் மணிப்பூரின் வளைகோல் அகாடமிக்காக விளையாடினார். இவர் 2014 ஆம் ஆன்டு நடைபெற்ற சுல்தான் சூலார் கோப்பையின் தேசிய இளையோர்  அணிக்கு தேர்ந்தெடுக்கப்பட்டார். இந்திய கூட்டிணைவு வளைகோல் பந்தாட்டப் போட்டியில் தபாங் மும்பை அணிக்காக விளையாடினார். 
## மேற்கோள்கள்

## புற இனைப்புகள்
*Profile at Hockey India 

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:மணிப்பூர் நபர்கள்
கலாம் மருத்துவ தொழில்நுட்ப நிறுவனம்

**கலாம் மருத்துவ தொழில்நுட்ப நிறுவனம்** (*Kalam Institute of Health Technology*) என்பது இந்திய அரசுத் திட்டமாகும். இது உயிரி தொழில்நுட்பத் துறையால் செயல்படுத்தப்படுகிறது. ஜூலை 2017இல் நிறுவப்பட்ட இந்த நிறுவனம் ஆ. ப. ஜெ. அப்துல் கலாம் நினைவாகப் பெயரிடப்பட்டது. இந்நிறுவனம் விசாகப்பட்டினத்தில் ஆந்திரப் பிரதேச மெடெக் மண்டல வளாகத்திற்குள் அமைந்துள்ளது. மேக் இன் இந்தியா அரசுத் திட்டத்தின் கீழ் இந்த நிறுவனம் நிறுவப்பட்டது.

## நிறுவனம்
கலாம் மருத்துவ தொழில்நுட்ப நிறுவனம் மருத்துவ சாதனங்களின் ஆராய்ச்சி மற்றும் மேம்பாடு மற்றும் மருத்துவ தொழில்நுட்ப ஏற்றுமதியில் கவனம் செலுத்துகிறது. இந்த நிறுவனத்திற்கு இந்திய அறிவியல் மற்றும் தொழில்நுட்ப அமைச்சகம் நிதியுதவி செய்கிறது.

## திட்டம் மற்றும் ஆராய்ச்சி
இந்த நிறுவனம் ஆந்திரா மெடெக் சோன் லிமிடெட் நிறுவனத்திற்கான மருத்துவ சாதனங்களின் தகவல்களை ஆராய்ச்சி மற்றும் மேம்பாட்டை வழங்கும் மற்றும் தி ஜோனா பிரிக்ஸ் நிறுவனம் மற்றும் அடிலெய்ட் பல்கலைக்கழகத்துடன் இணைந்து ஆராய்ச்சி மேற்கொள்கிறது.

## மேலும் காண்க
* உயிரிதொழில்நுட்பவியல் துறை, இந்திய அரசு

## மேற்கோள்கள்

 

பகுப்பு:இந்திய அரசுத்துறை நிறுவனங்கள்
மகாராசா கிசான் பான்

**மகாராசா கிசான் பான்** (*Maharaj Kishan Bhan*) (9 நவம்பர் 1947 - 26 ஜனவரி 2020) என்பவர் இந்தியாவினைச் சார்ந்த குழந்தை மருத்துவர் மற்றும் மருத்துவ விஞ்ஞானி ஆவார். இவர் புனேவின் இராணுவ மருத்துவக் கல்லூரியில் மருத்துவ பட்டமும் (1969) மற்றும் சண்டிகரில் முதுகலை மருத்துவ கல்வி மற்றும் ஆராய்ச்சி நிறுவனத்தில் எம்.டி பட்டமும் பெற்றார். வயிற்றுப்போக்கு நோய்கள் மற்றும் குழந்தை ஊட்டச்சத்து ஆகிய துறைகளில் அகில இந்திய மருத்துவ அறிவியல் நிறுவனத்தில் பொதுச் சுகாதார முனைவர் பட்ட பின் ஆய்வுகளை மேற்கொண்டார். ஜவஹர்லால் நேரு பட்ட மேற்படிப்பு மருத்துவ கல்வி மற்றும் ஆராய்ச்சி நிறுவனத்தின் (ஜிப்மர்) தலைவராகப் பணியாற்றியுள்ளார்.

பான், பாரத் பயோடெக் இன்டர்நேஷனலுடன் இணைந்து ரோட்டா தீநுண்மி தடுப்பூசியை உருவாக்கினார். இவர் 2012 வரை இந்திய அரசின் உயிரிதொழில்நுட்பவியல் துறையின் செயலாளராக பணியாற்றினார். பான்புதிதாக உருவாக்கப்பட்ட BIRACஐ தோன்றக் காரணமாக இருந்தார். இது கல்வியாளர்களுடன் இணைந்து தொழில்துறை தயாரிப்பில் வளர்ச்சியை ஏற்படுத்தும் என்று எதிர்பார்க்கப்படுகிறது. இந்த முயற்சி நாட்டில் உற்பத்தி வளர்ச்சியை அதிகரிப்பதாகும். இதற்காக பானுக்கு பி.ஆர்.ஐ.சி-யைச் சேர்ந்த ரேணு சுவரூப்பு மற்றும் ரவி தார் ஆகியோர் உதவினார்கள். இவர் தேசிய மருத்துவ அறிவியல் குழுமத்தின் தேர்ந்தெடுக்கப்பட்ட உறுப்பினர் ஆவார். இவருக்கு 1990ஆம் ஆண்டில் மருத்துவ அறிவியல் பிரிவில் இந்தியாவின் மிக உயர்ந்த அறிவியல் விருதான சாந்தி ஸ்வரூப் பட்நகர் விருது வழங்கப்பட்டது. இவர் கொள்கை வகுப்பிற்குப் பொறுப்பானவர் மற்றும் இந்திய அரசு வழங்கிய அனைத்து முக்கிய தேசிய அறிவியல் விருது தேர்வுக்குழுவில் உறுப்பினராக இருந்தார்.

## பரிசுகள் மற்றும் கவுரவங்கள்
* ஜீனோம் வேலி மேம்பாட்டு விருது&nbsp;- பயோ ஆசியா (2013) 
* குடிமை பணிக்கான பத்ம பூசண் - 2013.
* குழந்தை ஆராய்ச்சிக்கான போலியன் பரிசு - 2003
* உயிரித்தொழில்நுட்ப தயாரிப்பு மற்றும் செயல்முறை மேம்பாடு மற்றும் வணிகமயமாக்கல் விருது - 2003
* அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நகர் விருது-1990
* ரான்பாக்ஸி தேசிய விருது - 1990
* தேசிய மருத்துவ அறிவியல் கழகத்தின் எஸ்.எஸ். மிஸ்ரா விருது - 1986
* இந்திய குழந்தை மருத்துவ கழகத்தின் எஸ்.டி அச்சார் தங்கப் பதக்கம் - 1984

## மேற்கோள்கள்


பகுப்பு:2020 இறப்புகள்
பகுப்பு:1947 பிறப்புகள்
சவண்டலை

**சவண்டலை** (அல்லது ***Berrya cordifolia***), எனப்படுவது பெருமளவு ஆசியாவின் அயன மண்டலப் பகுதிகளைச் சேர்ந்த ஒரு தாவரம். இது ஆபிரிக்காவுக்கு அறிமுகப்படுத்தப்பட்டது. இது இலங்கையின் திருகோணமலைப் பகுதியில் பெருமளவிற் காணப்படுவதால் ஆங்கிலத்தில் திருகோணமலை மரம் என்ற பொருளில் (Trincomalee wood என்று) பெயரிடப்பட்டுள்ளது. இது நத்தார் தீவுக் காடுகளிலும் காணப்படுகிறது.
இது கட்டுமான வேலைகளுக்குப் பெரிதும் பயன்படுத்தப்படுகிறது. இதன் பட்டையிலிருந்து நார் பெறப்படுகிறது. இக்காலத்தில் தளபாடங்களுக்குப் பயன்படுத்தப்படும் இம்மரம் முற்காலத்தில் கப்பல் கட்டுமானத்துக்குப் பயன்படுத்தப்பட்டது. இது 27 மீட்டர் உயரம் வரை வளர்கிறது.

## உசாத்துணை

## வெளித் தொடுப்புகள்
*Wood Explorer Profile 

பகுப்பு:இலங்கைத் தாவரங்கள்
பகுப்பு:நத்தார் தீவுத் தாவரங்கள்
இரட்டை-ஆற்றல் எக்சு-கதிர் உறிஞ்சுமையளவியல்

**இரட்டை-ஆற்றல் எக்சு-கதிர் உறிஞ்சுமையளவியல்** (*Dual-energy X-ray absorptiometry*, **டெக்சா**, *DXA*, முன்னர் *DEXA*) என்பது நிறமாலைப் படிமவியலைப் பயன்படுத்தி எலும்பின் கனிமப்பொருள் அடர்த்தியை (BMD) அளவிடும் முறையாகும். வெவ்வேறு ஆற்றல் மட்டங்களைக் கொண்ட இரண்டு எக்சு-கதிர்கள் நோயாளியின் எலும்புகளுக்குள் செலுத்தப்படுகின்றன. மென் திசு உறிஞ்சுதல் வெளியகற்றப்படும் போது, ஒவ்வொரு கற்றையையும் எலும்பு உறிஞ்சுவதிலிருந்து எலும்பின் கனிமப்பொருள் அடர்த்தி கணிக்கப்படுகிறது. இம்முறை எலும்பு அடர்த்தி அளவீட்டுத் தொழிநுட்பத்தில் மிகவும் பரவலாகப் பயன்படுத்தப்படுகிறது.

டெக்சா ஊடறிதல் பொதுவாக எலும்புப்புரை நோயைக் கண்டறிந்து, அதனைப் பின்பற்றப் பயன்படுகிறது. இதற்கு மாறாக அணுக்கரு எலும்பு ஊடறிதல் எலும்புகளின் சில வளர்சிதை மாற்ற நோய்களுக்கு உணர்திறன் கொண்டது, இதன் போது எலும்புகள் நோய்த்தொற்றுகள், எலும்பு முறிவுகள் அல்லது கட்டிகளிலிருந்து குணமடைய முயல்கின்றன.

## மேற்கோள்கள்

## வெளி இணைப்புகள்

* Non-invasive testing of bone density explained 
* Information for patients, from RSNA
* Bone Densitometry explained

பகுப்பு:ஊடுகதிரியல்
பகுப்பு:மருத்துவப் படிமவியல்
ரபியுதீன் அகமது (பல் மருத்துவர்)

**ரபியுதீன் அகமது** (*Rafiuddin Ahmed*, 24 டிசம்பர் 1890 – 9 பிப்ரவரி 1965) ஒரு இந்திய பல் மருத்துவர், கல்வியாளர் மற்றும் மேற்கு வங்க அமைச்சரவையில் அங்கம் வகித்தவர் ஆவார். இவர் இந்தியாவின் முதல் பல் மருத்துவ கல்லூரியான, டாக்டர் ஆர். அகமது பல் கல்லூரி மற்றும் மருத்துவமனையை நிறுவினார். பின்னர் 'கல்கத்தா பல் மருத்துவக் கல்லூரி' என்று இக்கல்லூரி பெயர் மாற்றம்செய்யப்பட்டது. இங்கு இவர் 1950 வரை முதல்வராக இருந்தார்.

ரபியுதீன் அகமது 1925ஆம் ஆண்டில் இந்திய பல் மருத்துவ பத்திரிகையை நிறுவினார். மேலும் 1939இல் வங்க பல் மருத்துவ சட்டத்தை நிறுவுவதில் முக்கியப் பங்கு வகித்தார். 1946ஆம் ஆண்டில், இவர் வங்க பல் மருத்துவ சங்கத்தை நிறுவினார். பின்னர் அது இந்திய பல் மருத்துவ சங்கம் என்று பெயர் மாற்றப்பட்டது. இந்திய அரசு இவருக்கு 1964ஆம் ஆண்டு பத்ம பூசண் விருதினை வழங்கியது. இவர் **இந்திய பல் மருத்துவத்தின் தந்தை** என்று அழைக்கப்படுகின்றார்.

## ஆரம்ப கால வாழ்க்கை
ரபியுதீன் அகமது டிசம்பர் 24, 1890 அன்று, பிரித்தானிய இந்தியாவின் கிழக்கு வங்காளத்தின் பர்தன்பராவில் பிறந்தார். மவ்லவி சபியுதீன் அகமது மற்றும் பைசுன்னிஷாவின் இரண்டாவது குழந்தையான இவருக்கு நான்கு சகோதரர்களும் ஒரு சகோதரியும் உள்ளனர். இவர் தனது ஆரம்பக் கல்வியை டாக்கா மதரசாவிலும், பின்னர் 1908இல் அலிகார் முஸ்லிம் பல்கலைக்கழகத்தில் பட்டம் பெற்றார்.

## மருத்துவ கல்வி
1909 ஆம் ஆண்டில், இவரின் தந்தை இறந்த பிறகு, அகமது முதலில் பம்பாய் (இப்போது மும்பை), பின்னர் இங்கிலாந்து மற்றும் பின்னர் அமெரிக்காவிற்குச் சென்றார். அங்கு இவர் அயோவா பல்கலைக்கழக பல் மருத்துவக் கல்லூரியில் அனுமதி பெற்றார். 1915இல், தனது பல் (டி.டி.எஸ்) மருத்துவ பட்டம் பெற்றார். 1918 வரை, முதல் உலகப் போரின்போது, மாசசூசெட்ஸில் உள்ள பாஸ்டனில் உள்ள குழந்தைகளுக்கான ஃபோர்சைத் பல் மருத்துவமனையில் பயிற்சி பெற்றார்.

1946 ஆம் ஆண்டில், அவர் *வங்க பல் மருத்துவ சங்கத்தை* நிறுவினார், பின்னர் அது **இந்திய பல் மருத்துவ சங்கம்** என மறுபெயரிடப்பட்டது. அவர் இந்திய பல் மருத்துவ சங்கத்தின் தலைவராக மூன்று முறை பணியாற்றினார். 1949 இல், இக்கல்லூரி கல்கத்தா பல்கலைக்கழகத்தில் சேர்ந்தது. அதே ஆண்டில், அவர் தனது கல்லூரியை மேற்கு வங்க அரசாங்கத்திற்கு வழங்கினார் மற்றும் அதற்கு **கல்கத்தா பல் மருத்துவ கல்லூரி** என்று பெயரிட்டார்.

## மேற்கோள்கள்

பகுப்பு:இந்திய மருத்துவர்கள்
பகுப்பு:பத்ம பூசண் விருது பெற்றவர்கள்
பகுப்பு:மேற்கு வங்காள நபர்கள்
பகுப்பு:1890 பிறப்புகள்
பகுப்பு:1965 இறப்புகள்
பகுப்பு:அலிகர் முஸ்லிம் பல்கலைக்கழக முன்னாள் மாணவர்கள்
பியரி ஜோசப் பெலெடியர்

**பியரி ஜோசப் பெல்லெடியர்** (*Pierre-Joseph Pelletier*) ( UK : / ப ɛ எல் ə டி நான் eɪ /, US : / ˌ ப ɛ எல் ə டி ஜெ eɪ /,  ;  22 மார்ச் 1788 &#x2013; சூலை 19 1842) ஒரு பிரஞ்சு வேதியியலாளர் மற்றும் மருந்தியலாளர் ஆவார்.  இவர் தாவர ஆல்கலாய்டுகள் பற்றி குறிப்பிடத்தக்க ஆராய்ச்சி மேற்கொண்டவர் ஆவார்.  இணைந்து கண்டுபிடித்தவரான இருந்தது ஜோசப் பினேய்ம் கேவெண்டோவுடன் இணைந்து குயினைன், காஃவீன், மற்றும் இசுட்ரைச்னைன் ஆகியவற்றைக் கண்டுபிடித்தார். அவர் போலந்து வேதியியலாளர் பிலிப் வால்டருடன் கூட்டுப்பணியாளராகவும் இணை ஆசிரியராகவும் இருந்தார்.

## மேற்கோள்கள்
 
பகுப்பு:1842 இறப்புகள்
பகுப்பு:1788 பிறப்புகள்
பகுப்பு:பிரெஞ்சு அறிவியலாளர்கள்
வீரவசந்தராயர் மண்டபம், மதுரை மீனாட்சி கோயில்

**வீரவசந்தராயர் மண்டபம்**, மதுரை மீனாட்சி கோயிலின் கிழக்கு வாசல் வழியாக சுவாமி சந்நதிக்கு செல்லும் வழியில், ஆயிரங்கால் மண்டபத்தின் முன்புறத்தில் அமைந்துள்ளது. 400 ஆண்டுகள் பழமையான இம்மண்டபம் 7,000 சதுர அடி பரப்பளவு கொண்டது. இம்மண்டபம் பூஜைப் பொருட்கள், மரம், உலோகம் மற்றும் பிளாஸ்டிக்கிலான பொம்மைகள் மற்றும் கலைப்பொருட்கள் விற்பனை செய்யும் அறுபதுக்கும் மேற்பட்ட கடைகள் கொண்டது. இம்மண்டபத்தின் நடுவில், சுவாமியை நோக்கியவாறு நந்தி சிலை உள்ளது.

## தீ விபத்து
2 பிப்ரவரி 2018 (வெள்ளிக்கிழமை) அன்று இரவில் கோயில் கதவுகள் பூட்டியப் பின்னர், மண்டபத்தில் இருந்த ஒரு கடையில் ஏற்பட்ட மின்கசிவு காரணமாக பெருந் தீவிபத்து ஏற்பட்டது. இத்தீவிபத்தில் 40 கடைகள் முற்றிலும் தீயில் அழிந்ததுடன், தீயின் கடும் வெப்பத்தின் காரணமாக, வீரவசந்தராய மண்டபத்தின் மேற்கூரையும், கருங்கல் தூண்களும், பக்கவாட்டுச் சுவர்களும் பலத்த சேதமுற்று இடிந்து விழுந்தது. மண்டபத்தின் மூன்றில் ஒரு பகுதி முற்றிலும் சேதமடைந்துள்ளது ஆனால் அருகில் உள்ள ஆயிரங்கால் மண்டபம் சேதமின்றி தப்பியது. தற்போது இம்மண்டபத்தில் இருந்த மீதமுள்ள கடைகள் வெளியேற்றப்பட்டது. மண்டபத்தின் சீரமைப்பு பணிக்காக வீரவசந்தராயர் மண்டபம் மற்றும் ஆயிரங்கால் மண்டத்தின் பகுதிகள் பக்தர்கள் செல்லாதவாறு மூடப்பட்டுள்ளது.

## மறுசீரமைப்பு
2021-ஆம் ஆண்டில் மதுரை மீனாட்சி கோயிலில் குடமுழுக்கு]] நடைபெற உள்ளதால், வீரவசந்தராயர் மண்டபத்தின் மறுசீரமைப்புப் பணிகளை 3 பகுதிகளாக மேற்கொள்ள திட்டமிடப்பட்டது. புனரமைப்புப் பணியில் நாமக்கல் பகுதியில் உள்ள கருங்கற்களை சில குவாரிகளில் தேர்வு செய்து வெட்டி எடுப்பது முதல் பகுதியாகவும், அதை அங்கிருந்து கோயிலுக்கு எடுத்து வருவதை மற்றொரு பகுதியாகவும், கட்டுமானப் பணியை மூன்றாவது பகுதியாகவும் மேற்கொள்ள நடவடிக்கை எடுக்கப்பட்டுள்ளது. தற்போது சீரமைப்பு பணிகள் முதல் கட்டப் பணி முடிந்து, இரண்டாம் பணியில் துவக்க நிலையில் உள்ளது. வீரவசந்தராயர் மண்டபம் சீரமைப்பு

## மேற்கோள்கள்

பகுப்பு:மதுரை
பகுப்பு:மதுரை நாயக்கர்கள்
சாம்செர் சிங்

**சாம்செர் சிங்** (*Shamsher Singh*) இந்தியாவைச் சேர்ந்த ஒரு வளைகோல் பந்தாட்ட விளையாட்டு வீரராவார். 1997 ஆம் ஆண்டு சூலை மாதம் 29 ஆம் நாள் இவர் பிறந்தார். 2019 ஆம் ஆண்டு நடைபெற்ற டோக்கியோவில் நடைபெற்ற ஆண்கள் வளைகோல் பந்தாட்ட போட்டியிலிருந்து சாம்செர் பன்னாட்டு விளையாட்டுப் போட்டிகளில் விளையாடத் தொடங்கினார்.  இந்திய தேசிய அணிக்கு முன்கள வீரராக விளையாடி வருகிறார். டோக்கியோ 2020 கோடைக்கால ஒலிம்பிக் போட்டியில் விளையாடும் இந்திய வளைகோல் பந்தாட்ட அணியில் இடம்பெற்றுள்ளார்.
 
## மேற்கோள்கள்

## புற இணைப்புகள்
*Player profile at Hockey India

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:இந்திய வளைதடிப் பந்தாட்ட வீரர்கள்
மைட் டெல்டெய்ல்

**மைட் டெல்டெய்ல்** (*Maite Delteil*) (பிறப்பு 1933, ஃபர்னெல், பிரான்ஸ்), ஒரு பிரெஞ்சு ஓவியர் முக்கியமாக இந்தியாவில் இவரது ஓவியங்கள் காட்சிப்படுத்தப்பட்டது.

## வாழ்க்கை வரலாறு

மைட் டெல்டெய்ல் பிரெஞ்சு கிராமப்புறங்களில் வளர்க்கப்பட்டார். இவர் இக்கோல் நஷனேல் சுப்பீரியர் டெஸ் பியூக்ஸ் ஆர்ட்ஸ், அகாடமி டி லா கிராண்ட் சம்மியர் மற்றும் அகாடமி ஜூலியன் ஆகிய இடங்களில் கல்வி பயின்றார்..டெல்டெயில் ஸ்பெயினிலும் கிரேக்கத்திலும் படிக்க பிரெஞ்சு அரசாங்கத்திடமிருந்தும் இன்ஸ்டிட்யூட் டி பிரான்ஸிடமிருந்தும் ஒரு உதவித்தொகையைப் பெற்றார். 1959 ஆம் ஆண்டில், அவர் பிரிக்ஸ் டி லா காசா வெலாஸ்குவேஸைப் பெற்றார்..கொல்கத்தாவில் பிறந்த சக்தி பர்மன் என்ற ஓவியரைத் திருமணம் செய்த பிறகு அவர் இந்தியாவிற்கும் அதன் கலாச்சாரத்திற்கும் அறிமுகமானார். அவரது முதல் தனி கண்காட்சி கொல்கத்தாவில் 1964 ஆம் ஆண்டில் நடந்தது. 2001 முதல், டெல்டெய்ல் இந்தியாவில் மட்டுமே தனது படைப்புகளின் கண்காட்சியை பிரத்தியேகமாக காட்சிப்படுத்தினார்.

டெல்டெயிலின் படைப்புகள் "அன்றாட காட்சிகளின்" ஒரு தத்ரூபமான காட்சியை உருவாக்குவதாக விவரிக்கப்பட்டுள்ளது..மும்பையின் கொலாபாவில் உள்ள *ஆர்ட் மியூசிங்ஸ் கேலரி* என்ற கலைக்கூடத்தில் 2013 ஆம் ஆண்டில் நடந்த இவரது  கண்காட்சி, "முழுமையான வட்ட வடிவ மரங்கள், அமைதியான தோற்றமுடைய மக்கள் மற்றும் அழகான பறவைகள்" ஆகியவற்றின் நுட்பமான வண்ணமயமான ஓவியங்களைக் கொண்டிருந்தது. இந்த ஓவியங்கள் “நோயுற்ற தன்மை அல்லது இருள் சூழ்ந்த நிலையல்லாத வாழ்வின் பொருளை” உணர்த்துபவையாக இருந்தன.

டெல்டெயில் பிரான்ஸ், ஐக்கிய அமெரிக்க நாடுகள் மற்றும் ஜப்பான் உட்பட பல நாடுகளில் கண்காட்சிகளில் கலந்துள்ளார். இவரது படைப்புகள் இந்த நாடுகளின் பல பொது மற்றும் தனியார் கலைத்தொகுப்புகளில் இடம் பெற்றுள்ளன.

டெல்டெயிலின் வாழ்க்கை மற்றும் பணிகளைப் பற்றிய ஒரு புத்தகம் 2013 ஆம் ஆண்டில் வெளியிடப்படவிருந்தது.

## தனிப்பட்ட வாழ்க்கை

டெல்டெய்ல் 1963 ஆம் ஆண்டில் இந்திய ஓவியர் சக்தி பர்மனை மணந்தார்.. அவரது மகள் விருது பெற்ற ஓவியர் மாயா பர்மன். அவரது கணவர் மற்றும் மகளைத் தவிர, அவரது குடும்பத்தில் பிரபல கலைஞர்கள் உள்ளனர். ஜெயஸ்ரீ பர்மன், அவரது கணவரின் மருமகள் மற்றும் ஜெயஸ்ரீயின் கணவர் பரேஷ் மைட்டி. டெல்டெய்ல் அரை வாழ்நாளில் பாதியை பாரிஸிலும், மற்றொரு பாதியை இந்தியாவிலும் செலவழித்தார்..

## மேற்கோள்கள்

பகுப்பு:1933 பிறப்புகள்
பகுப்பு:வாழும் மக்கள்
சிறப்புக் குழு (இந்தியா)

**சிறப்புக் குழு படைகள்** (**Special Group**) (**SG**) சிறப்புப் படைக் குழுக்களில் ஒன்றாகும். இச்சிறப்புக் குழு ஆராய்ச்சி மற்றும் பகுப்பாய்வு அமைப்பின் கீழ் இயங்குகிறது. 1981-இல் துவக்கப்பட்ட இச்சிறப்புக் குழுவில் இந்திய இராணுவத்தின் அதிக திறமை வாய்ந்த படைவீரர்களையும், அதிகாரிகளையும் கொண்டது. இச்சிறப்புக் குழு இந்திய வான்படையின் தளங்களில் செயல்படும்.

## அமைப்பு

ஆராய்ச்சி மற்றும் பகுப்பாய்வு அமைப்பின் பாதுகாப்புப் பிரிவின் தலைமை இயக்குநரின் கீழ் சிறப்புக் குழு செயல்படும்.
 இச்சிறப்புக் குழு இந்தியப் பிரதமரின் கட்டளைகளை செயற்படுத்தும்.ஆராய்ச்சி மற்றும் பகுப்பாய்வு அமைப்பின்  பாதுகாப்புப் பிரிவின் செயலாளர் சிறப்புக் குழுவிற்கு பொறுப்பாவர். இதன் தலைமையகம் உத்தரப் பிரதேச மாநிலத்தின் சர்சாவா வான்படை தளத்தில் உள்ளது. இச்சிறப்பு குழு இந்திய இராணுவத்தின் முப்படைகளில் பணிபுரியும் மிகத்திறமை வாய்ந்த வீரர்களைக் கொண்டு நிறுவப்பட்டுள்ளது. சிறப்புக் குழு 3 முதல் 4 கம்பெனிப் படைகளைக் கொண்டது. இப்படைப் பிரிவினர் 24 மணி நேரமும் விழிப்புணர்வுடன் செயல்படுவர். சிறப்பு குழுவில் பணி முடித்த வீரர்கள் மற்றும் அதிகாரிகள் தங்கள் சொந்த படையணிகளில் சேர்ந்து கொள்ள வேண்டும். 
## பொறுப்புகள்
சிறப்புக் குழுவின் பொறுப்புகளில் இரகசிய புலனாய்வு நடவடிக்கைகள் மற்றும் இரகசிய நடவடிக்கைகள் ஆகியவை அடங்கும். இக்குழுவிடம் இந்திய அரசு வெளிப்படையாக தொடர்பு கொள்ள விரும்பக்கூடாது.  பிற சிறப்புப் படைகளுக்கான தந்திரோபாயங்கள் மற்றும் பயிற்சி நடைமுறைகளை வளர்ப்பதற்கும் சிறப்பு குழு படைகள் பொறுப்பேற்கிறது.

### பயிற்சி மற்றும் உபகரணங்கள்
சிறப்புக் குழு படை, இந்தியாவின் மிகவும் திறமையான பயிற்சி பெற்ற சிறப்புப் படைகளில் மிகச்சிறந்ததாகக் கருதப்படுகிறது. சிறப்புக் குழு படைகள் இந்திய வான்படையின் அதிநவீன போர் விமானங்களைப் பயன்படுத்துகிறது.

## இதனையும் காண்க
* இந்தியாவின் சிறப்புப் படைகள்
* இந்தியத் துணை இராணுவப் படைகள்
## அடிக்குறிப்புகள்

## மேற்கோள்கள்

## வெளி இணைப்புகள்

இந்தியாவின் சிறப்புப் படைகள்
பகுப்பு:இந்திய படைத்துறை
அசி படித்துறை

thumb|அசி படித்துறை
**அசி படித்துறை** (*Assi Ghat*) என்பது வாரணாசியின் தெற்கே அமைந்துள்ள படித்துறை ஆகும். இது, நீண்ட கால வெளிநாட்டு மாணவர்கள், ஆராய்ச்சியாளர்கள், சுற்றுலாப் பயணிகள் வசிக்கும் இடமாகும். துளசிதாசர், இங்கிருந்துதான் தனது பரலோக பிரயாணத்தைத் தொடங்கியதாக  இந்துக்கள் நம்புகின்றனர்.

## அசி படித்துறையில் சுற்றுலா
பெரும்பாலான பயணிகள் பொழுதுபோக்குவதற்கும், பண்டிகைகளின் போதும் அடிக்கடி வருகை தருகிறார்கள். வழக்கமான நாட்களில் ஒவ்வொரு மணி நேரத்திலும் சுமார் 300 பேர் காலையில் வருகிறார்கள். பண்டிகை நாட்களில் ஒரு மணி நேரத்திற்கு 2500 பேர் வருகிறார்கள். வழக்கமான நாட்களில் இங்கு வருகை தருபவர்களில் பெரும்பாலோர் அருகிலுள்ள பனாரசு இந்து பல்கலைக்கழக மாணவர்கள். மகா சிவராத்திரி போன்ற பண்டிகைகளின் போது ஒரே நேரத்தில் சுமார் 22,500 பேர் இந்த படித்துறை சந்திக்கிறது.

சுற்றுலாப் பயணிகளுக்கான நிறைய விளையாட்டுகள் உள்ளன. பார்வையாளர்கள் படகு சவாரிகளுக்கு செல்லலாம். அசி படித்துறையின் வான்வழி பார்வைக்கு சூடான காற்று பலூனில் செல்லலாம். மாலையில் தினசரி திறமை நிகழ்ச்சியை ரசிக்கலாம் அல்லது அப்பகுதியில் உள்ள பல உணவகங்கள் மற்றும் கஃபேக்கள் ஒன்றில் சாப்பிடலாம்.
thumb|அசி படித்துறையில் மாலையில் குழு அரட்டையில் வயதானவர்கள்

2010 வாரணாசி குண்டுவெடிப்பிற்குப் பிறகு, சுற்றுலாப் பயணிகளுக்கு ஏற்படக்கூடிய பிரச்சினைகளை விரைவாகத் தீர்ப்பதற்காக கூடுதல் காவலர்கள் இப்பகுதிக்கு நியமித்தது.

#### செயல்பாடுகள்

# காலை வேத பாராயணம், இயற்கை வழிபாடு.
# தன்னை உணர்வதற்கும், உலக அமைதிக்கும்- வேத யாகம்
# ஐந்து அடிப்படை கூறுகளுக்கு அஞ்சலி அதாவது நிலம், நீர், வானம், தீ, காற்று.
# இசை - காலை ராகம், பாரம்பரியக் கலைஞர்களால் இசைக்கப்படுகிறது.
# நம்மை உடல் ரீதியாகவும், மனோதத்துவ ரீதியாகவும் வடிவமைக்க- யோகா.

## இதையும் காண்க
* தச அஷ்வமேத படித்துறை
* அரிச்சந்திரன் படித்துறை
* துளசி படித்துறை
* மணிகர்ணிகா படித்துறை
* கங்கா மகால் படித்துறை

## மேற்கோள்கள்

## வெளி இணைப்புகள்

பகுப்பு:Coordinates on Wikidata
பகுப்பு:புண்ணிய தீர்த்தங்கள்
பகுப்பு:வாரணாசியில் உள்ள படித்துறைகள்
இந்தியப் பல் மருத்துவக் கழகம்

**இந்தியப் பல் மருத்துவ கழகம்** (*Indian Dental Association*) என்பது இந்தியாவில் உள்ள பல் மருத்துவர்களில் சங்கமாகும். இது 1946இல் நிறுவப்பட்டது. இந்த சங்கத்தில் தற்போது 75,000க்கும் மேற்பட்ட உறுப்பினர்களும், 500 உள்ளூர் கிளைகளும், 29 மாநில கிளைகளும் 9 ஒன்றிய பிரதேச கிளைகளும் 1 பாதுகாப்பு கிளை என இந்தியா முழுவதும் இதன் கிளைக் கழகங்கள் உள்ளன. இந்த தொழில்முறை சங்கம் பொது பற்ச் சுகாதாரம், நெறிமுறைகள், அறிவியல் மற்றும் பல் நிபுணர்களின் முன்னேற்றம், கல்வி, ஆராய்ச்சி மற்றும் தரங்களின் மேம்பாடு ஆகியவற்றின் மேம்பாட்டில் உறுதிபூண்டுள்ளது.

## கண்ணோட்டம்
இந்தியப் பல் மருத்துவக் கழகம் 1946ஆம் ஆண்டில் மருத்துவர் ரபியுதீன் அகமது என்பவரால் நிறுவப்பட்டது. இவர் இந்தியாவில் 'பல் மருத்துவத்தின் தந்தை' என்றும் அழைக்கப்படுகிறார். இச்சங்கத்தின் தலைவராக இரண்டு பதவிக் காலம் செயலாற்றினார். ஆரம்பத்தில், இந்த சங்கம் "அகில இந்தியப் பல் மருத்துவச் சங்கம்" என்று அழைக்கப்பட்டது, ஆனால் பின்னர் இன்று "இந்தியப் பல் மருத்துவ கழகம்" என்று பெயர் மாற்றப்பட்டது.

அகில இந்தியச் சங்கத்தின், மாநில கிளை மாநில எல்லைக்குள் அதிகார வரம்பைக் கொண்டுள்ளது. அந்த மாநிலத்தில் உள்ள அனைத்து பல் மருத்துவர்களையும் உறுப்பினர்களாக உள்ளடக்கியது. ஒவ்வொரு மாநில கிளையும் உள்ளூர் கிளைகளுக்கும் மைய கிளைக்கும் இடையே ஒருங்கிணைப்பு இணைப்பாகச் செயல்படுகிறது. இது அதன் உள்ளூர் கிளைகளின் செயல்பாடுகளை மேற்பார்வை செய்கிறது.

இச்சங்கத்தின் உறுப்பினர்களாகப் பல் மருத்துவர்கள், பல் மருத்துவ மாணவர்கள் மற்றும் துணை நிறுவனங்களைச் சார்ந்தவர்கள் உள்ளனர்.

இந்த அமைப்பு பல்வேறு ஐடிஏ சுகாதார முயற்சிகள் மற்றும் தேசிய பல்மருத்துவ சுகாதார திட்டத்தின் மூலம் பொது பல் மருத்துவ ஆரோக்கியத்தில் கவனம் செலுத்துகிறது.

பல் மருத்துவ கழக ஆய்விதழ், ஓரல் ஹெல்த், ஐடிஏ டைம்சு, பல் சுகாதாரம், பொருட்கள் விவரம், மாணவர் டைஜஸ்ட் போன்ற வெளியீடுகளை அதிகாரப்பூர்வ வெளியீடாக வெளியிடுகிறது.

பல் வல்லுநர்களின் அறிவு மற்றும் திறன்களை மேம்படுத்துவதன் மூலம் தொடர்ச்சியான பல் கல்வியை ஆதரிக்கவும், ஊக்குவிப்பதற்கும் கல்வித் திட்டங்களிலும் இந்தியப் பல் மருத்துவக் கழகம் கவனம் செலுத்துகிறது.

## ஆலோசனை
இந்த சங்கம் பல் நிபுணர்களின் குரலாகும். இது 'அனைவருக்கும் உகந்த ஆரோக்கியம்' என்பதை அரசுக்கும் கொள்கை வகுப்பாளர்களுக்கும் பரிந்துரைக்கிறது. இந்த சங்கம் இந்தியப் பல் மருத்துவத்தைப் பிரதிநிதித்துவப்படுத்துகிறது. நோயாளிகள் மற்றும் தொழில் சார்பாக, நியாயமான அறிவியல் நடவடிக்கைகளைப் பாதுகாக்கிறது.

## மேற்கோள்கள்

 

பகுப்பு:இந்தியாவிலுள்ள பல் மருத்துவ அமைப்புகள்
கங்கா மகால் படித்துறை

**கங்கா மகால் படித்துறை** (*Ganga Mahal Ghat*)  (இந்தி : गंगा महल घाट) வாரணாசியில் கங்கை ஆற்றிலுள்ள முக்கிய படித்துறைகளில் ஒன்றாகும். பொ.ச. 1830 இல் நாராயண வம்சத்தால் கட்டப்பட்ட இந்தப் படித்துறை அசி படித்துறையின் வடக்கே உள்ளது. முதலில் இது அசி படித்துறையின் விரிவாக்கமாக கட்டப்பட்டது.   

## வரலாறு
நாராயண வம்சம், 1830 இல், வாரணாசியில் கங்கை ஆற்றங்கரையில் ஒரு அரண்மனையைக் கட்டியது. அரண்மனை "கங்கா மகால்" (மகால் என்றால் இந்தியில் அரண்மனை) என்று அழைக்கப்பட்டது. மகால் (அரண்மனை) படித்துறையில் மைந்திருந்ததால், இந்தப் படித்துறைக்கு "கங்கா மகால் படித்துறை" என்று பெயரிடப்பட்டது. அசி படித்துறைக்கும் கங்கா மகால் படித்துறைக்கும் இடையேயான தொடர்ச்சியான இரண்டு கல் படிகள் பிரிக்கின்றன. இந்த அரண்மனையில் ஹேமங் அகர்வாலின் வடிவமைப்பு அரங்கம் அமைந்துள்ளது. அரண்மனையின் மேல் மாடிகளை கார்ல்ஸ்டாட் பல்கலைக்கழகம் ஏற்பாடு செய்த "இந்திய-சுவீடன் ஆய்வு மையம்" பயன்படுத்துகிறது.

## அமைவிடம்
இந்தப் படித்துறை கங்கைக் கரையில் அமைந்துள்ளது. இது வாரணாசி சந்திப்பு தொடருந்து நிலையத்திலிருந்து தென்கிழக்கே 6 கிலோமீட்டர் தொலைவிலும், அசி படித்துறையிலிருந்து 100 மீட்டர் வடக்கிலும் உள்ளது. 
## இதையும் காண்க
* தச அஷ்வமேத படித்துறை
* அரிச்சந்திரன் படித்துறை
* துளசி படித்துறை
* அசி படித்துறை‎
* மணிகர்ணிகா படித்துறை
## மேற்கோள்கள்

பகுப்பு:Coordinates on Wikidata

பகுப்பு:வாரணாசியில் உள்ள படித்துறைகள்
துளசி படித்துறை

**துளசி படித்துறை** (*Tulsi Ghat*) வாரணாசியில் கங்கை ஆற்றங் கரையில் அமைந்துள்ள ஒரு படித்துறை ஆகும். ராம்சரிதமானசை எழுதியபோது இங்கு வாழ்ந்த துளசிதாசரின் பெயரிடப்பட்டது. முன்னதாக, இது லோலர்க் படித்துறை என்று அழைக்கப்பட்டது. 1941ஆம் ஆண்டில் தான் புகழ்பெற்ற தொழிலதிபர் பல்தேவ் தாசு பிர்லாவால் சீமைக்காரைகொண்டு செப்பனிடப்பட்டது.

## துளசி படித்துறையில் கலாச்சார நடவடிக்கைகள்
thumb| நாக நாதைய விழாவில் கிருஷ்ணர் கடம்ப மரத்தில் நிற்கிறார்.
இந்தப் படித்துறைக்கு அருகே அமைந்துள்ள லோலர்க் குண்டத்தில் குளித்துவிட்டு தங்களுக்கு குழந்தை வரம் வேண்டும் என்று லோலர்க் ஆதித்ய பிரபுவிடம் பிரார்த்தனை செய்வார்கள். தொழுநோயிலிருந்தும், தோல் நோய்களிலிருந்து விடுபடவும் புனித குளியல் போன்ற பல முக்கிய நடவடிக்கைகளில் ஈடுபடுவார்கள். லோலர்க் சாஸ்தியின் திருவிழா பத்ரபாத்தின் பிரகாசமான பாதியின் 6 வது நாளில் (பொதுவாக செப்டம்பரில்) வருகிறது. இந்து சந்திர மாதமான கார்த்திகையின் போது (அக் / நவம்பர்), கிருஷ்ண லீலாவைப் பற்றிய ஒரு நாடகம் இங்கு மிகுந்த ஆரவாரத்துடனும் பக்தியுடனும் அரங்கேற்றப்படுகிறது..

## துளசி படித்துறையில் செயல்பாடு
thumb| துளசி படித்துறையில் அமைந்துள்ள சங்கத் மோச்சன் அறக்கட்டளை அலுவலகம்
1982 ஆம் ஆண்டு முதல் கங்கையைச் சுத்தம் செய்யச் செயல்படும் அரசு சாரா அமைப்பான சங்கத் மோச்சன் அறக்கட்டளையின் அலுவலக தளம் இங்கு அமைந்துள்ளது. கங்கை துப்புரவு திட்டத்துடன் தொடர்புடைய மிகப்பெரிய பெயர்களில் சங்கத் மோச்சன் அறக்கட்டளையும் ஒன்றாகும். சுற்றுச்சூழல் ஆர்வலரும் சமூக ஆர்வலருமான பேராசிரியர். வீர் பத்ரா மிஸ்ரா இந்த அறக்கட்டளையின் மேலாளராக இங்கேயே தங்கியிருக்கிறார். 1992இல் ஐக்கிய நாடுகளின் சுற்றுச்சூழல் திட்டத்தின் உலகளாவிய 500 சிறந்த சுற்றுசூழல் ஆர்வலர்களில் ஒருவராக மிஸ்ரா கௌரவிக்கப்பட்டார்.

## கொள்ளை
1623ஆம் ஆண்டில் கண்டுபிடிக்கப்பட்ட துளசிதாசர் எழுதிய ராம்சரிதமானசத்தின் அவதி மொழியின் கையெழுத்துப் பிரதி 1701 முதல் துளசி படித்துறையிலிருக்கும் அனுமன்கோவிலில் இருந்தது.  இது, 2011 திசம்பரில் அக்கோவிலிலிருந்து திருடப்பட்டது. 
## இதையும் காண்க
* தச அஷ்வமேத படித்துறை
* அரிச்சந்திரன் படித்துறை
* ரவிதாசர் படித்துறை
* கங்கா மகால் படித்துறை
* அசி படித்துறை‎

## மேற்கோள்கள்

பகுப்பு:Coordinates on Wikidata

பகுப்பு:வாரணாசியில் உள்ள படித்துறைகள்
வெடிவேம்பு

**வெடிவேம்பு** (*Chukrasia tabularis*)(*சுக்ரேசியா டேபுலாரிசு*) என்பது ஒரு இலையுதிரும், அயன மண்டலக் காட்டு மர இனமாகும். இது வங்காளதேசம், கம்போடியா, சீனா, இந்தியா, இந்தோனேசியா, இலாவோசு, மலேசியா, மியான்மர், இலங்கை, தாய்லாந்து, 
வியட்டுநாம் ஆகிய நாடுகளைச் சேர்ந்தது. இது கமரூன், கோசுட்டாரிக்கா, நிக்கராகுவா, புவேட்டோரிக்கோ, தென்னாபிரிக்கா, ஐக்கிய அமெரிக்கா போன்ற நாடுகளுக்கு அறிமுகப்படுத்தப்பட்டது.

சுக்குராசியா (***Chukrasia***) சாதி ஒரு தனிவகையானது. முன்னர் அது தனி இனங்களாக வகைப்படுத்தப்பட்ட போதிலும் தற்போது ஒரே இனமாகக் குறிப்பிடப்படுகிறது. "*C. velutina*" (இந்த இனம்) தாய்லாந்தின் பிரயே மாகாணத்தின் பூவும் மரமும் எனக் குறிக்கப்படுகிறது. இது ஆயுர்வேத மருத்துவத்தில் ஒரு முக்கிய மருத்துவத் தாவரமாகப் பரவலாகப் பயன்படுத்தப்படுகிறது.


Chukrasia tabularis north Bengal AJTJ.JPG
Chukrasia tabularis leaves.jpg
Konda Vepa (Telugu- కొండ వేప) (5522453646).jpg
Chikrasi (Hindi- चिकरासी) (5522451604).jpg
Amaradrumamu (Telugu- అమరద్రుమము) (5658347442).jpg


## பொதுப் பெயர்கள்
*ஆங்கிலம் - Bastard cedar, White cedar, East-Indian mahogany, Indian redwood, Burma almond wood, Chickrassy, Chittagong wood 
*இந்தி - சிக்கராசி (चिकरासी) 
*மணிப்பூரி - தைமரெங் (তাঈমৰেঙ) 
*தெலுங்கு - கொண்டவேப்பம் 
*கன்னடம் - கல்கரிகே 
*மலையாளம் - சுவன்னக்கில் 
*மியான்மர் - யின்மார்பின் (ယင်းမာပင်) (ယင္းမာ)
*வங்காளி - சிக்கராசி 
*அசாமியம் - போகா-போமா
*சிங்களம் - ஹுலன்ஹிக்கு (හුලං හික් ) / ஹிரிக்கித்தை (හිරිකිත)
*வியட்டுநாமியம் - Lát hoa

## உசாத்துணை

## வெளித் தொடுப்புகள்
* Chukrasia tabularis A. Juss. - MELIACEAE, biotik.org

பகுப்பு:இலங்கைத் தாவரங்கள்
பகுப்பு:இந்தியத் தாவரங்கள்
பகுப்பு:மலேசியத் தாவரங்கள்
பகுப்பு:இந்தோனேசியத் தாவரங்கள்
சிவ நாடார் பல்கலைக்கழகம்

thumb|பல்கலைக்கழக நுழைவாயில்
**சிவ நாடார் பல்கலைக்கழகம்** (*Shiv Nadar University*) என்பது இந்தியாவின் உத்தரப்பிரதேசத்தின் நொய்டா பெருநகரில் 2011இல் நிறுவப்பட்ட தனியார் ஆராய்ச்சி பல்கலைக்கழகம் ஆகும். இப்பல்கலைக்கழகம் எச். சி. எல். டெக்னாலஜிஸ் நிறுவனரும் தலைவருமான சிவ நாடார் அறக்கட்டளையால் தொடங்கப்பட்டது.

## வரலாறு
இந்தப் பல்கலைக்கழகத்தின் துணைவேந்தராக உரூபமஞ்சரி கோசு பிப்ரவரி 2016இல் பதவியேற்றார். மார்ச் 2021, இந்தப் பல்கலைக் கழகத்திற்கு ”திறன்மிகு நிறுவன” தகுதி வழங்கப்பட்டது.

## கல்வி அமைப்பு
பல்கலைக்கழகத்தில் 5 பள்ளிகளில் 17 துறைகள் உள்ளன.

### பள்ளிகள்

* பொறியியல் பள்ளி
* விரிவாக்கக் கல்வி மற்றும் தொழில் மேம்பாட்டுப் பள்ளி
* மானுடவியல் மற்றும் சமூக அறிவியல் பள்ளி
* மேலாண்மை மற்றும் தொழில்முனைவோர் பள்ளி 
* இயற்கை அறிவியல் பள்ளி

### பாடத்திட்ட அணுகுமுறை
பல்கலைக்கழகத்தில் உள்ள அனைத்து படிப்புகளும் ஆங்கிலத்தில் கற்பிக்கப்படுகின்றன. இளங்கலை ஆராய்ச்சிக்கான வாய்ப்புகள் (OUR) - இளங்கலை மாணவர்களுக்கு அவர்களின் ஆராய்ச்சி ஆர்வம் குறித்து பேராசிரியருடன் பணியாற்றுவதற்கான வாய்ப்பை வழங்குகிறது.

### ஆராய்ச்சி
2011 முதல் 2016 வரை, 52க்கும் மேற்பட்ட செயலில் ஆராய்ச்சி திட்டங்களுக்காகப் பல்கலைக்கழகம் ₹ 17.03 கோடிக்கு மேல் கூடுதல் நிதியுதவியினைப் பெற்றது. பல பன்னாட்டுப் பல்கலைக்கழகங்களுடன் இணைந்து ஆராய்ச்சியில் செயல்படுகிறது. ஆராய்ச்சியாளர்களில் ஆசிரியர்கள், முனைவர் பட்ட பிந்தைய ஆய்வாளர்கள், முனைவர் பட்ட ஆய்வாளர்கள், வருகை தரும் அறிஞர்கள் மற்றும் இளங்கலை மாணவர்கள் அடங்குவர்.

சுற்றுச்சூழலிருந்து பாதரசம் (கன உலோகம்) விசத்தை ஒப்பீட்டளவில் பாதுகாப்பான, மந்தமான மற்றும் நிலையான வடிவமாக மாற்றியமைக்கக்கூடிய கலவை ஒன்று கண்டுபிடிக்கப்பட்டதாகச் சிவ நாடார் பல்கலைக்கழகம் (எஸ்.என்.யூ) அறிவித்தது. இது பாதிப்பில்லாதது மற்றும் கரையாதது.

டெல் மற்றும் சிவ நாடார் பல்கலைக்கழகம் ஆராய்ச்சி கூட்டு முயற்சி புரிந்துணர்வு ஒப்பந்தத்தில் கையெழுத்திட்டன.

### தரவரிசை
தேசிய நிறுவன தரவரிசை கட்டமைப்பின் தரவரிசை (NIRF) சிவ நாடார் பல்கலைக்கழகம் ஒட்டுமொத்தமாக 82வது இடத்தினையும், பல்கலை அளவில் 56வது இடத்தினையும்  2020 ஆம் ஆண்டில் பெற்றது.

## சேர்க்கை
விண்ணப்பதாரர்கள் குறிப்பிட்ட பள்ளியின் அடிப்படையில் தகுதித் தேர்வு மூலம் (அளவு திறன், சுருக்க பகுத்தறிவு மற்றும் தகவல்தொடர்பு திறன்) மதிப்பீடு செய்யப்பட்டு அனுமதிக்கப்படுகின்றனர். ஒவ்வொரு துறையும் துறைசார் மதிப்பீட்டின் அடிப்படையில் சேர்க்கைக்கு மாணவர்களைத் தேர்வுசெய்கின்றன.

## மேற்கோள்கள்


பகுப்பு:பல்கலைக்கழகங்களும் கல்லூரிகளும்
மு. சிவசங்கர்

**மு. சிவசங்கர்** (*M. Sivasankar*) என்பவர் இந்தியாவைச் சேர்ந்த ஓர் சுயேச்சை அரசியல்வாதி ஆவார். இவர் புதுச்சேரி ரெட்டியார்பாளையம் பகுதியினைச் சார்ந்தவர். சிதம்பரம் அண்ணாமலைப் பல்கலைக்கழகத்தில் வணிகவியலில் முதுநிலைப் பட்டமும் கல்வியியலில் இளநிலை பட்டமும் பெற்றுள்ளார். இவர் உழவர்கரை சட்டமன்றத் தொகுதியிலிருந்துபுதுச்சேரி சட்டப் பேரவை உறுப்பினராகத் தேர்ந்தெடுக்கப்பட்டுள்ளார். இவர் 2021ஆம் ஆண்டு நடைபெற்ற  புதுச்சேரி சட்டமன்றத் தேர்தலில் அகில இந்திய நமது ராஜ்ஜியம் காங்கிரசு வேட்பாளர் என். ஜி. பன்னீர்செல்வத்தை 819 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:புதுச்சேரி சட்டமன்ற உறுப்பினர்கள்
பகுப்பு:புதுச்சேரி அரசியல்வாதிகள்
விவேக் பிரசாத்

**விவேக் சாகர் பிரசாத்** (*Vivek Sagar Prasad*)  இந்தியாவைச் சேர்ந்த ஒரு வளைகோல் பந்தாட்ட விளையாட்டு வீரராவார். 2000 ஆம் ஆண்டு பிப்ரவரி  மாதம் 25 ஆம் தேதியன்று இவர் பிறந்தார். இந்திய தேசிய அணிக்கு நடுக்கள வீரராக விவேக் விளையாடி வருகிறார். டோக்கியோ 2020 கோடைக்கால ஒலிம்பிக் போட்டியில் விளையாடும் இந்திய வளைகோல் பந்தாட்ட அணியில் இவர் இடம்பெற்றுள்ளார்.'''

2018 ஆம் ஆண்டு சனவரி மாதத்தில்  17 ஆண்டுகள், 10 மாதங்கள் மற்றும் 22 நாட்கள் என்ற வயதுடன்  இந்தியாவுக்காக அறிமுகமான இரண்டாவது இளைய வீரர் என்ற பெருமையைப் பெற்றார். 2019 வளைகோல் பந்தாட்ட நட்சத்திர  விருதுகள் நிகழ்ச்சியில் விவேக் ஆண்டின் சிறந்த வளைகோல் பந்தாட்ட எழுச்சி நட்சத்திரமாக தேர்வு செய்யப்பட்டார்.

## பன்னாட்டு வாய்ப்புகள்
ஆத்திரேலியாவுக்கு எதிரான 2018 ஆம் ஆண்ட்டு வெற்றியாளர் கோப்பை  இறுதிப் போட்டியில் விவேக் இந்தியாவுக்கு ஒரு முக்கியமான கோல் அடித்து ஆத்திரேலியாவுடன் சமநிலை எட்ட உதவினார். ஆனாலும்  பெனால்டி உதைகளில்  இந்தியா தோல்வியடைந்தது. புவனேசுவரில் நடைபெற்ற 2019 ஆம் ஆண்டு வளைகோல் பந்தாட்டத்  தொடர் இறுதிப் போட்டியில், விவேக் போட்டிகளில் சிறந்த இளம் வீரராக தேர்வு செய்யப்பட்டார். டிசம்பர் 2019 ஆம் ஆண்டின் வளைகோல்  பந்தாட்ட எழுச்சி நட்சத்திரம் என்ற விருதுக்கு  விருதுக்கு பரிந்துரைக்கப்பட்டார். 34.5 சதவீத வாக்குகளைப் பெற்று விருதை வென்ற விவேக், இவ்விருதை வென்ற முதல் இந்திய வீரர் என்ற பெருமையைப் பெற்றார்.

## மேற்கோள்கள்

## புற இணைப்புகள்
*விவேக் பிரசாத்

பகுப்பு:வாழும் மக்கள்
பகுப்பு:2000 பிறப்புகள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:மத்தியப் பிரதேச நபர்கள்
நாட் குவான்சா

**நாட் குவான்சா** (*Nat Quansah*)  கானா நாட்டைச்  சேர்ந்த  ஒரு தாவரவியலாளர் ஆவார். இலண்டன் பல்கலைக்கழகத்துடன் இணைக்கப்பட்ட  கோல்டுசுமித் கல்லூரியில் பெரணியியல்  துறையில் இவர் முனைவர் பட்டம் பெற்றார். கானாவின் கேப் கோசுட்டு பல்கலைக்கழகத்தில் தாவரவியலில் முதுகலைப் பட்டமும் பெற்றார். குவான்சா அன்டனனரிவோ பல்கலைக்கழகத்தில் இனக்குழு தாவரவியல் குறித்த படிப்புகளைக் கற்பித்திருக்கிறார். 2008 ஆம் ஆண்டு முதல் இவர் மடகாசுகர் பாரம்பரிய மருத்துவம் மற்றும் சுகாதார அமைப்புகள் கோடைகால திட்டத்தின் கல்வி இயக்குநராகப் பணியாற்றினார். 2013-14 ஆம் ஆண்டு முதல், தான்சானியா: சான்சிபார் - கடலோர சூழலியல் மற்றும் இயற்கை வள மேலாண்மைப் பள்ளிக்கான பன்னாட்டு  பயிற்சித்  திட்டத்தின் கல்வி இயக்குநராகப் பணியாற்றினார்.

மடகாசுகரின் அம்போதிசகோனாவை மையமாகக் கொண்ட சுகாதாரப் பாதுகாப்பு, கலாச்சார பாரம்பரியம் மற்றும் வனப் பாதுகாப்பு குறித்த  படைப்புகளுக்காக 2000 ஆம் ஆண்டில் இவருக்கு கோல்டுமேன் சுற்றுச்சூழல் விருது வழங்கப்பட்டது. 1994 ஆம் ஆண்டில் மடகாசுகரின் அம்போதிசகோனாவில் ஒரு சுகாதார மருத்துவமனையை குவான்சா நிறுவினார். இம்மருத்துவமனை  ஒருங்கிணைந்த சுகாதார பராமரிப்பு மற்றும் பாதுகாப்பு திட்டத்தை உருவாக்கி செயல்படுத்தியது. சுகாதார மற்றும் பாதுகாப்பு தேவைகளை ஒரே நேரத்தில் நிவர்த்தி செய்வதற்காக உள்ளூர் மக்களின் பல்வேறு சுகாதார, பொருளாதார, உயிரியல், கலாச்சார பின்னணிகளை இந்த திட்டம் ஒருங்கிணைக்கிறது.  மருத்துவமனை  இயற்கைக்கான உலகளாவிய நிதியத்தின் ஒத்துழைப்புடன் செயல்பட்டு ஆயிரக்கணக்கான நோயாளிகளுக்கு சிகிச்சையளித்தது.  பலருக்கு பூர்வீக மற்றும் அச்சுறுத்தும்  மருத்துவ தாவரங்கள் மூலம் சிகிச்சை மேற்கொள்ளப்பட்டது.

## மேற்கோள்கள்


பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:கானா அறிவியலாளர்கள்
பகுப்பு:வாழும் மக்கள்
ரவிதாசர் படித்துறை

**துறவி ரவிதாசர் படித்துறை** வாரணாசியின் தெற்கே அமைந்துள்ள மிகப்பெரிய படித்துறை ஆகும்.  வாரணாசியின் பெரும்பாலான பார்வையாளர்களுக்கு, இது ஒரு முக்கியமான ரவிதாசிய மத இடமாக அறியப்படுகிறது. "துறவி ரவிதாசர் சமாராக பூங்கா" என்று அழைக்கப்படும் பூங்கா ஒன்று 25 ஏக்கர் பரப்பளவில் அமைந்துள்ளது.  

2008 பிப்ரவரியில் இந்த படித்துறை உருவாக்கப்பட்டது.   ரவிதாசரின் பிறந்த நாள் ஒவ்வொரு ஆண்டும்  வாரணாசியில் உள்ள சீர் கோவர்தன்பூர் கிராமக் கோவிலில் ஜனவரி அல்லது பிப்ரவரி மாதங்களில் கொண்டாடப்படுகிறது.  மேலும் இந்திய அரசு இதை அரசு விடுமுறையாக அறிவித்துள்ளது.

2009 ஆம் ஆண்டில் ரவிதாசரின் 631வது பிறந்த நாள் அன்று துறவி ரவிதாசர் கோவிலிலிருந்து தங்கப் பல்லக்கு ஊர்வலத்துடன் அப்போதைய முதல்வர் மாயாவதி குமாரி தொடங்கி வைத்தார். 

## சுற்றுலா
சூடேற்றப்பட்ட ஹீலியம் வாயு நிம்பிய பலூன் சவாரி வசதி இங்குள்ளது. இந்தப் படித்துறை பொழுதுபோக்குக்காகவும், தேவ் தீபாவளி, கங்கை மகோத்சவம் போன்ற பண்டிகைகளிலும் பயணிகள் அடிக்கடி வருகை தரும் படித்துறைகளில் ஒன்றாகும். இந்தப் படித்துறை, வாரணாசியின் துறவி ரவிதாசர் ஜனம் அஸ்தானி கோயிலிருந்து கிட்டத்தட்ட 13 நிமிட பயணத்தில் உள்ளது. குரு ரவிதாசரின் பக்தர்களால் இந்த இடம் மத சுற்றுலாவுக்கு மிகவும் பிரபலமானது. 
## இதையும் காண்க
* தச அஷ்வமேத படித்துறை
* அரிச்சந்திரன் படித்துறை
* துளசி படித்துறை
* கங்கா மகால் படித்துறை
* அசி படித்துறை‎
## மேற்கோள்கள்

## வெளி இணைப்புகள்
*Mayawati's speech on Sant Ravidas Ghat

பகுப்பு:Coordinates on Wikidata
பகுப்பு:வாரணாசியில் உள்ள படித்துறைகள்
மஸ்ஸி (எசொன்)

**மஸ்ஸி** ( உச்சரிக்கப்படுகிறது [ m a s i ] ) இல்-து-பிரான்ஸ் எசொன்பிராந்தியத்தில் அமைந்துள்ள ஒரு நிர்வாகப் பிரிவாகும் 

## நிலவியல்

### இடம்
thumb| எசொன்னில் மாஸியின் நிலை.

பகுப்பு:பிரான்சு
அரித்ரா நதி

**அரித்ரா நதி** (Haridra Nadhi) என்பது இந்தியாவின் தமிழ்நாட்டில் திருவாரூர் மாவட்டம் மன்னார்குடியில் உள்ள தெப்பக்குளம் ஆகும். இது மன்னார்குடி சேது பாவா சுவாமி அறக்கட்டளை யுடன் இணைந்தது. இந்தத் தெப்பக்குளம் 1158 அடி நீளமும் 847 அடி அகலமும் கொண்டது. இதன் பரப்பளவு 23 ஏக்கர் ஆகும். இது இந்தியாவில் உள்ள கோயில் தெப்பத்தில் பெரிய தெப்பமாகக் கருதப்படுகிறது. நதியே தெப்பமாக மாறியதாய்  கருதுவதால் அரித்ரா நதி எனப் பெயரிட்டுள்ளனர்.   

## மேற்கோள்கள்

பகுப்பு:தமிழக ஆறுகள்
இமயமலை ஆந்தை

**இமயமலை ஆந்தை** (*சுட்ரிக்சு நிவிகோலம்*), **இமயமலை மர ஆந்தை** என்றும் அழைக்கப்படுகிறது. இது ஆசியாவின் காடுகளின் காணப்படும் ஆந்தையாகும்,  இமயமலை முதல் கொரியா மற்றும் தைவான் வரை காணப்படுகிறது. இது சில நேரங்களில் பழுப்பு ஆந்தையின் துணையினமாகக் கருதப்படுகிறது. ஆனால் இதன் தனித்துவமான குரல், அடர்ந்த சிறகுகள் மற்றும் குறுகிய, தட்டையான வால் உள்ளிட்ட பண்புகள் காரணமாக இது பழுப்பு ஆந்தையிலிருந்து வேறுபடுத்தி அறியப்படுகிறது.

## மேற்கோள்கள்

*Rasmussen, P.C., and J.C. Anderton. 2005. Birds of South Asia. The Ripley guide. Volume 2: attributes and status. Smithsonian Institution and Lynx Edicions, Washington D.C. and Barcelona.

பகுப்பு:சீனப் பறவைகள்
மாவிலன்

**மாவிலன்** சமூகத்தவர் இந்தியாவின் தமிழ்நாடு, கேரளம்  ஆகிய மாநிலங்களிலுள்ள ஒரு பட்டியல் பழங்குடியினர் ஆவர். அவர்கள் பெரும்பாலும் கேரளத்தின் கண்ணூர், காசரகோடு மாவட்டம் ஆகியவற்றின் மலைப் பகுதிகளில் வாழ்கின்றனர். அவர்கள் மரபு வழியாக வேட்டையாடிச் சேர்த்து உண்போராகவும் இடமாற்று விவசாயம் செய்வோராகவும் இருந்தனர். காட்டுப் பகுதிகளிலுள்ள சட்டதிட்டங்களாலும் பழங்குடியினரல்லாதோர் ஊடுருவலாலும் அண்மைக் காலங்களில் அவர்களின் வாழ்க்கை முறை பாதிக்கப்பட்டுள்ளது.

மங்களம் களி என்பது அப்பழங்குடியினரின் ஒரு நடனம் ஆகும். தெய்யம் என்பதும் அத்தகையதே.

## References

பகுப்பு:கேரளப் பட்டியல் பழங்குடியினர்
பகுப்பு:தமிழகப் பட்டியல் பழங்குடியினர்
பகுப்பு:ஆசிய வேடுவர்
இமயமலை மரங்கொத்தி

**இமயமலை மரங்கொத்தி** *(Himalayan woodpecker)(டெண்டிரோகோபசு இமாலையென்சிசு)* என்பது பிசிடே பறவை பறவைக் குடும்பத்தின் சிற்றினமாகும். இது இந்தியத் துணைக் கண்டத்தின் வடக்குப் பகுதிகளில், முதன்மையாக இமயமலையிலும் அருகிலுள்ள பகுதிகளிலும், ஆப்கானித்தான், இந்தியா, நேபாளம், பூட்டான் மற்றும் பாக்கித்தான் முழுவதிலும் காணப்படுகிறது. இதன் இயற்கை வாழிடங்கள் புவிமுனையரு காடுகள் மற்றும் மிதவெப்பமண்டலக் காடுகள் ஆகும். பன்னாட்டு இயற்கைப் பாதுகாப்பு  சங்கம் இதன் பாதுகாப்பு நிலையை "தீவாய்ப்புக் கவலை குறைந்த இனம்" என்று மதிப்பிட்டுள்ளது.
இடது|thumb| இந்தியாவின் இமாச்சலப் பிரதேசத்தின் மணாலி மாவட்டத்தில் குல்லு - பண்டக்தாட்சில் (8,500 அடி) ஆண்

## விளக்கம்
ஒரு நடுத்தர அளவிலான, பலவண்ண மரங்கொத்தி சுமார்  நீளமுடையது. தோள்பட்டை முதல் முதுகு பகுதியில் அடிவரை பரந்த வெள்ளை திட்டுகளுடன் மேலே பளபளப்பான கருப்பாகவும், சிறகுகள் மற்றும் வெள்ளை வால் விளிம்புகளில் இறகுகள் வெண்மையாகவும் காணப்படும். கழுத்து மற்றும் கன்னங்களில் கருப்பு நிற “Y" வடிவ அடையாளம் காணப்படும். முகடுப் பகுதி ஆண்களில் சிவப்பாகவும் பெண் பறவைகளில் கருப்பாகவும் காணப்படும். கண்களின் அடியில் காணப்படும் கருப்பு புள்ளி ஒரு தனித்த அடையாளமாகக் காணப்படுகிறது. மற்றும் பிற உயிரினங்களிலிருந்து வேறுபடுகின்றன. வென்ட் மற்றும் கீழ்-வால் மறைப்புகள் சிவப்பு அல்லது இளஞ்சிவப்பு. ஐரிஸ் கஷ்கொட்டை, கொக்கு கருப்பு மற்றும் கால்கள் சாம்பல். சிறுமியர் மந்தமானவர், மேலே சாம்பல்-கருப்பு, மற்றும் வென்ட் மற்றும் வால் கீழ்ப் பகுதிகளுடன் குறைந்த தெளிவான மற்றும் கிரீடம் சாம்பல் நிறத்தில் சில சிவப்பு நிறத்துடன் (இரு பாலினத்திலும்).

## சூழலியல்
இவை கடல் மட்டத்திலிருந்து 1500 முதல் 3200 மீ வரை உயரத்தில் காணப்படுகிறது . இதன் வாழிடமானது இலையுதிர் அல்லது ஊசியிலையுள்ள மரங்களுடனும், பெரும்பாலும் ரோடோடென்ட்ரான்களுடனும் ஈரமான அல்லது வறண்ட நிலக் காடாகும். இவை தனித்தனியாக, பெரிய மரத்தடிகள் மற்றும் பெரிய கிளைகளில் உணவைத் தேடுகின்றன. ஆனால் சில நேரங்களில் தரையிலும் உணவுத் தேடும். இதன் உணவு பூச்சிகள், பழங்கள், விதைகள் மற்றும் மரச்சாறு ஆகும். விதைகளைப் பிரித்தெடுக்கப் பாறைகளில் ஃபிர் கூம்புகளைத் தட்டி எடுக்கும்.

## நிலை
இமயமலை மரங்கொத்தி பரவலாகக் காணப்படும் மரங்கொத்தி வகையாகும். குறிப்பிட்ட அச்சுறுத்தல்கள் எதுவும் இதுவரை அங்கீகரிக்கப்படவில்லை. இதனுடைய இனத்தொகை நிலையானது என்று கருதப்படுகிறது. பன்னாட்டு இயற்கைப் பாதுகாப்பு சங்கம் இதன் பாதுகாப்பு நிலையை " தீவாய்ப்புக் கவலை குறைந்த இனம்" என்று மதிப்பிட்டுள்ளது.

## படங்கள்

படிமம்:Himalayan Woodpecker- Pair at nest I3 IMG 3932.jpg|இந்தியாவின் இமாச்சலப் பிரதேசத்தின் மணாலி மாவட்டம் - குல்லுவில் கூட்டில் ஓர் இணை
படிமம்:Himalayan Woodpecker (Male) I2 IMG 3947.jpg|இந்தியாவின் இமாச்சல பிரதேசத்தின் மணாலி மாவட்டத்தில் குல்லில் உணவு எடுத்துச் செல்லும் ஆண்
படிமம்:Himalayan Woodpecker (female) I IMG 6731.jpg|இந்தியாவின் இமாச்சல பிரதேசத்தின் மணாலி மாவட்டம் குல்லுவில் - குணா பானியில் நிலத்தில் பெண் (கடல் மட்டத்திலிருந்து 8,500 அடி உயரத்தில்) 


## மேற்கோள்கள்


பகுப்பு:பாக்கித்தானியப் பறவைகள்
பகுப்பு:நேபாளப் பறவைகள்